	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	02.12.2025. godine

	Nastavna tema/oblast:
	Racionalni brojevi

	Nastavna jedinica:
	Svojstva množenja racionalnih brojeva

	Tip časa:
	Utvrđivanje

	Cilj časa:
	Utvrđivanje množenja u skupu racionalnih brojeva, usvajanje svojstava množenja racionalnih brojeva

	Očekivani ishodi 
na kraju časa:
	Učenik će biti u stanju da:
· množi racionalne brojeve;
· koristi svojstva množenja u skupu racionalnih brojeva.

	Nastavne metode:
	Utvrđivanje množenja u skupu racionalnih brojeva, usvajanje svojstava množenja racionalnih brojeva

	Nastavna sredstva:
	Učenik će biti u stanju da:
· množi racionalne brojeve;
· koristi svojstva množenja u skupu racionalnih brojeva.

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju.

	Međupredmetno povezivanje:
	

	Ključni pojmovi:
	Množenje racionalnih brojeva, svojstva množenja racionalnih brojeva





	MOGUĆI TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (5 minuta)

	U uvodnom delu časa analiziramo izradu domaćeg zadatka, a zatim obnavljamo množenje racionalnih brojeva, kao i svojstva množenja prirodnih i celih brojeva. Obnavljamo da su u skupu prirodnih brojeva, razlomaka i celih brojeva operacije množenja i deljenja prioritetne u odnosu na sabiranje i oduzimanje. Upućujemo učenike na to da isti dogovor važi i prilikom računanja u skupu racionalnih brojeva.
Nakon što uputimo učenike da se svojstva množenja prenose na skup racionalnih brojeva, učenici zapisuju u svojim sveskama:
Operacija množenja je komutativna, asocijativna i distributivna prema sabiranju u skupu racionalnih brojeva. Za sve brojeve a, b i c iz Q važi:
a ∙ b = b ∙ a
(a ∙ b) ∙ c = a ∙ (b ∙ c)
a ∙ (b + c) = a ∙ b + a ∙ c

	· odgovara na postavljena pitanja nastavnika.

	Glavni deo časa (35 minuta)

	Nakon što uputimo učenike da na osnovu distributivnosti prema sabiranju važi
a ∙ (b – c) = a ∙ (b + (–c)) = a ∙ b + a ∙ (–c) = a ∙ b – a ∙ c učenici rešavaju 5. i 6. zadatak. Kako bismo zainteresovali učenike za rad, imajući u vidu da date osobine ne doživljavaju kao nešto novo, učenike koji najbrže daju rešenja 5. i 6. zadatka oslobađamo domaćeg zadatka. Suština u datim zada- cima jeste da se primene svojstva množenja racionalnih brojeva i da se na taj način uštedi na vremenu neophodnom za izračunavanje datih izraza.
Nakon što obnovimo da je broj 1 neutralni element u skupu celih brojeva i da se množenjem sa –1 datom broju pridružuje njemu suprotan broj, zapisujemo:
Za svaki racionalan broj r važi: r ∙ 1 = 1 ∙ r = r.
Za svaki racionalan broj r važi: r ∙ (–1) = (–1) ∙ r = –r.
Na osnovu datih osobina množenja racionalnih brojeva važi i: Za sve brojeve a i b iz Q važi: a ∙ b = (–a) ∙ (–b) i (–a) ∙ b = a ∙ (–b) = – (a ∙ b).
U kojoj meri učenici razumeju dato tvrđenje, znaćemo na osnovu njihovih rešenja 7. zadatka iz udžbenika.
Na osnovu distributivnosti i množenja sa –1 sledi i da:
Za sve brojeve a i b iz Q važi: – (a + b) = –a – b i – (a – b)= –a + b.
Na kraju učenici rešavaju 149. zadatak iz zbirke zadataka, pomoću kojeg treba da utvrde da važi distributivnost množenja prema sabiranju u skupu racionalnih brojeva, odnosno 150. zadatak iz zbirke zadataka, u kome se primenom komutativnosti i asocijativnosti jednostavnije izračunavaju vrednosti izraza. 
	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava zadatke (5–8. zadatka iz Udžbenika) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo svojstva množenja racionalnih brojeva i zadajemo učenicima domaći zadatak.

Domaći zadatak
Udžbenik: zadatak 9.
Zbirka: zadaci 151, 163 i 164.

	· odgovara na pitanja koja se odnose usvojene sadržaje iz nastavne jedinice.






	Izgled table
Tablu koristimo racionalno, trudimo se da bude pregledna, ispisujemo primere i rešenja zadataka.

	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

CBojcTBa MHOXeHa paLMOHaNHUX bpojeBa

a-b=b-aq,
(a-b)-c=a-(b-c)
a-(b+c)=a-bta-c





